
PELIJÄRJESTELMÄ:

14 joukkuetta, jotka pelaavat Double Cup turnauksen, eli kahdesta tappiosta menettää mahdollisuuden turnausvoittoon. (Semifinaali ja finaalivaiheessa yksi häviö riittää tippumiseen)
Joukkuemäärän ollessa 14, on kaaviota rukattu siten, että ensimmäisellä kierroksella hävinneistä joukkueista parhaan T-heiton ennen ottelua heittänyt joukkue jatkaa A-kaaviossa 7 voittajan kanssa. 
Myös hävinneiden 6 joukkueen kohdalla B-kaaviossa paras T-heitto joukkue jatkaa B-kaaviossa 3 voittajajoukkueen kanssa. Tässä vaiheessa huomioon otetaan vain toisen pelin jälkeen heitetty T-heitto. (vain 3 häviäjää B:n ensimmäiseltä kierrokselta heittävät) 


PELIT:

Pelit pelataan kahdeksan pään mittaisina. Mikäli peli on tasan, pelataan jatkopää(t). Ottelut pelataan voittoon asti.

Ennen ensimmäistä peliä molemmilla joukkueilla on 5 minuutin alkuharjoittelu. Joukkueet huolehtivat itse harjoitteluajan kellottamisesta. Ennen harjoittelun alkua joukkueet suorittavat arvonnan, jonka voittaja saa valita kivet tai harjoitteluvuoron. Alkuharjoittelu alkaa ohjelmaan merkittynä ottelun alkamisaikana. Harjoittelun jälkeen joukkue heittää T-heiton. Paremman T-heiton heittänyt joukkue saa viimeisen kiven edun ensimmäiseen päähän. HUOM! T-heitot merkitään ylös ja ne saattavat vaikuttaa joukkueiden rankingiin.

Ensimmäisen kierroksen jälkeisillä kierroksilla ennen peliä joukkueet heittävät yhden kiven toiseen päähän, jonka jälkeen T-heitto heitetään aloituspäähän. Ensimmäisenä heittävä joukkue arvotaan. T-heiton voittaja saa valita joko ottelun aloittajan tai kivet. T-heitto voidaan katsoa silmämääräisesti. (tai halutessaan joukkueet voivat mitata heitot)  


Joukkueiden tulee pyrkiä pelaamaan pelit neljän hengen vahvuisina, mutta tarvittaessa kolmella pelaajalla saa pelata. Joukkueessa voi olla 5 nimettyä pelaajaa. Lisävarapelaajan käytön pakottavassa tilanteessa voi kilpailun järjestäjä sallia. (Tiedustelu tarvittaessa Joni Ikonen tai M. Uusipaavalniemi tai info@curlinghalli.fi tai p. 0400 961 699)

Muilta osin noudatetaan curlingin virallisia sääntöjä.

TULOSPALVELU

Pelien tulosten merkkaamisesta tuloslistaan vastaavat molempien joukkueiden kapteenit.

